# Tyla Rattray

Tyla Rattray (Durban, 12 de novembre de 1985) és un pilot de motocròs sud-africà, Campió del Món de MX2 amb KTM el 2008.
    A 1 de gener de 2010

## Trajectòria esportiva

Rattray feu la seva primera incursió en competició internacional el 1999, tot participant en la Copa del Món de la FIM de 85 cc a Gaildorf, Alemanya. Tot i no estar gens familiaritzat amb les condicions, es feu un lloc ràpidament entre l'elit internacional i acabà tercer a l'esdeveniment. L'any 2000 es traslladà a Tasmània per tal d'integrar-se al Vangani Racing team, tot participant en el campionat Europeu (Grans Premis d'Alemanya i dels Països Baixos), així com en curses internacionals. El 2001, a 15 anys, es qualificà per a les seves primeres curses del Mundial. Participà també en curses del Campionat d'Europa i millorà el seu estatus al Campionat dels Països Baixos.
El 2002 formà part del "dream team" de l'equip Vangani Racing amb Ben Townley i Tanel Leok. Guanyà la primera cursa de qualificació per al Mundial de la temporada a Valkenswaard, acabant vuitè al Gran Premi. Poc després, aconseguí el seu primer podi quan acabà segon a Genk, Bèlgica. A només 16 anys, esdevingué un dels pilots més joves a haver-ho aconseguit mai. El 2003 guanyà els Campionats neerlandesos de 125cc i Superfinal, com a membre del Bruforce Racing KTM team. El 2004 guanyà el seu primer Gran Premi, el de d'Espanya (disputat a Bellpuig). Aquella temporada acabà segon al Mundial en categoria MX2, rere el seu company d'equip a KTM Ben Townley. Sengles lesions el mantingueren apartat dels llocs d'honor durant les temporades de 2005 i 2006.
El 2008, finalment, guanyà el seu títol de Campió del Món integrant l'equip KTM de fàbrica, dirigit pel deca-Campió del Món Stefan Everts. Abans del començament de la temporada, optà per canviar el seu nombre fix de dorsal, el 16, pel 4 aprofitant que era disponible. Abans de començar la temporada 2009 es feu públic que l'equip oficial de KTM i Rattray havien partit peres de mutu acord, atès que Rattray havia manifestat estar més interessat a competir als EUA, seguint les passes d'altres Campions del Món sud-africans com ara Grant Langston i Greg Albertyn. Rattray acabà aquell 2009 en novè lloc final al Campionat AMA de motocròs, a la categoria 250.

## Palmarès al Campionat del Món de Motocròs

| Any | Motocicleta | 125cc |
| 2002 | KTM | 7è |
| | | 125cc |
| 2003 | KTM | 6è |
| | | MX2 |
| 2004 | KTM | 2n |
| 2005 | KTM | 15è |
| 2006 | KTM | 4t |
| 2007 | KTM | 4t |
| 2008 | KTM | 1r |

## Referències

* ↑ «Profile - Tyla Rattray» (en anglès). bestsports.com.br. [Consulta: 20 octubre 2010].
* ↑ «Tyla Rattray» (en anglès). motocrossmx1.com. Arxivat de l'original el 9 d’octubre 2009. [Consulta: 20 octubre 2010].
* 1 2 «KTM and Tyla Rattray Mutually Agree to Part in 2009» (en anglès). vitalmx.com, 04-12-2008. Arxivat de l'original el 17 de juliol 2011. [Consulta: 20 octubre 2010].
* ↑ «2009 AMA Motocross Championship Stats» (en anglès). motorcycle-usa.com, 17-09-2009. Arxivat de l'original el 27 de setembre 2009. [Consulta: 20 octubre 2010].

## Enllaços externs

* Vídeo de Rattray en acció el 2010 (anglès)
* Imatge de Tyla Rattray amb la KTM cap al 2008 Arxivat 2010-12-30 a Wayback Machine.
Campions del Món de MX2$^1$ :
1973 - Malherbe
1974 - Malherbe
1975 - Rahier
1976 - Rahier
1977 - Rahier
1978 - Watanabe
1979 - H. Everts
1980 - H. Everts
1981 - H. Everts
1982 - Geboers
1983 - Geboers
1984 - Rinaldi
1985 - Vehkonen
1986 - Strijbos
1987 - V. den Berk
1988 - Bayle
1989 - Parker
1990 - Schmit
1991 - S. Everts
1992 - Albertyn
1993 - Tragter
1994 - Moore
1995 - Puzar
1996 - Tortelli
1997 - Chiodi
1998 - Chiodi
1999 - Chiodi
2000 - Langston
2001 - Dobb
2002 - Maschio
2003 - Ramon
2004 - Townley
2005 - Cairoli
2006 - Pourcel
2007 - Cairoli
2008 - Rattray
2009 - Musquin
2010 - Musquin
2011 - Roczen
2012 - Herlings
2013 - Herlings
2014 - Tixier
2015 - Gajser
2016 - Herlings
2017 - Jonass
2018 - Prado
2019 - Prado
2020 - Vialle
2021 - Renaux
2022 - Vialle
2023 - Adamo
2024 - de Wolf :
$^1$Del 1975 al 2003, era el Campionat del Món de Motocròs 125cc (en cursiva, els Campionats d'Europa previs al mundial). :